Document ID: 32003R1599

Κανονισμός (ΕΚ) αριθ. 1599/2003 της Επιτροπής
της 12ης Σεπτεμβρίου 2003
για τροποποίηση του κανονισμού (ΕΚ) αριθ. 1516/2003 και την αύξηση της ποσότητας κριθής που βρίσκεται στην κατοχή του οργανισμού παρέμβασης του Ηνωμένου Βασιλείου για την οποία έχει ξεκινήσει διαρκής δημοπρασία πώλησης στην αγορά της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (EΚ) αριθ. 1104/2003(2), και ιδίως το άρθρο 5.
Εκτιμώντας τα ακόλουθα:
(1) Ο κανονισμός (EΟΚ) αριθ. 2131/93 της Επιτροπής(3), όπως τροποποιήθηκε τελευταία από τον κανονισμό (EΚ) αριθ. 1630/2000(4), καθορίζει τις διαδικασίες και τους όρους διάθεσης των σιτηρών που κατέχουν οι οργανισμοί παρέμβασης.
(2) Ο κανονισμός (EΚ) αριθ. 1516/2003 της Επιτροπής(5) δρομολόγησε μια διαρκή δημοπρασία για την πώληση στην αγορά της Κοινότητας 45300 τόνων κριθής που έχει στην κατοχή του ο οργανισμός παρέμβασης του Ηνωμένου Βασιλείου.
(3) Το Ηνωμένο Βασίλειο ενημέρωσε την Επιτροπή για την πρόθεση του οικείου οργανισμού παρέμβασης να αυξήσει κατά 43000 τόνους την ποσότητα για την οποία έχει ξεκινήσει διαρκής δημοπρασία πώλησης στην αγορά της Κοινότητας. Εν όψει της κατάστασης στην αγορά, το αίτημα του Ηνωμένου Βασιλείου πρέπει να ικανοποιηθεί.
(4) Η συγκεκριμένη αύξηση της ποσότητας που πωλείται σε δημοπρασία καθιστά αναγκαία την άμεση τροποποίηση του καταλόγου των περιφερειών και των αποθεματοποιημένων ποσοτήτων.
(5) Πρέπει συνεπώς να τροποποιηθεί ο κανονισμός (ΕΚ) αριθ. 1516/2003.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1516/2003 τροποποιείται ως εξής:
1. Η παράγραφος 1 του άρθρου 1 αντικαθίσταται από την ακόλουθη:
"1. Ο οργανισμός παρέμβασης του Ηνωμένου Βασιλείου προβαίνει στην πώληση στην αγορά της Κοινότητας, μέσω διαρκούς δημοπρασίας, 88300 τόνων κριθής που έχει στην κατοχή του."
2. Το παράρτημα I αντικαθίσταται από το παρόν παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Σεπτεμβρίου 2003.

Labels: 3
17
18